Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: Vtv.) 100. §-a (1) bekezdésének a) pontjában kapott felhatalmazás alapján a 30/1997. (IV. 30.) FM rendeletet
Paragraph Index: 996

„29. § (1) A vadászati naplót a 11. számú melléklet I. részében foglalt minta szerint, területrészenként elkülönítve kell vezetni. Minden vadászatot új sorszámon, annak megkezdése előtt, saját kezű beírással kell naplózni. Egyéni vendég- vagy bérvadászat esetében a kísérővadász is bejegyezheti a vadászatot. A vadászat végén ugyanezen módon kötelező a vadászati naplóba bejegyezni a vadászat befejezését és az eseményeit. Az egyes naplóbeírásokat a bejegyzője — egyéni vadászat esetén a vadász, társasvadászat esetén a vadászatvezető, bér- és vendégvadászat esetén pedig a kísérővadász — köteles az aláírásával is hitelesíteni.

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes